CELEX: C2007/183/85
Language: fi
Date: 2007-08-04 00:00:00
Title: Asia F-55/07: Kanne 30.5.2007 — Tiralongo v. komissio

4.8.2007   
            
            
               FI
            
            
               Euroopan unionin virallinen lehti
            
            
               C 183/43
            
         Kanne 30.5.2007 — Tiralongo v. komissio
   (Asia F-55/07)
   (2007/C 183/85)
   Oikeudenkäyntikieli: italia
   Asianosaiset
   
      Kantaja: Giuseppe Tiralongo (Ladispoli, Italia) (edustajat: asianajaja F. Sciaudone, asianajaja R. Sciaudone ja asianajaja S. Frazzani)
   
      Vastaaja: Euroopan yhteisöjen komissio
   Vaatimukset
   
               —
            
            
               Tämä kanne on otettava tutkittavaksi.
            
         
               —
            
            
               Komissio on määrättävä toimittamaan tietoja ja esittämään asiakirjoja, jotka koskevat sitä, että Euroopan petostentorjuntavirasto (jäljempänä OLAF) on ottanut palvelukseen X:n ja jatkanut sittemmin hänen sopimustaan. X on myös haastettava todistajaksi.
            
         
               —
            
            
               Virkamiestuomioistuimen on määrättävä kaikista prosessinjohtotoimista ja asian selvittämistoimista, jotka ovat tarpeen sen arvioimiseksi, onko komissio loukannut yhdenvertaisen kohtelun periaatetta ja syrjintäkiellon periaatetta.
            
         
               —
            
            
               Komissio on velvoitettava maksamaan 460 000 euroa tai muu virkamiestuomioistuimen kohtuulliseksi harkitsema määrä korvaukseksi kantajalle aiheutuneesta aineellisesta vahingosta.
            
         
               —
            
            
               Komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka oli OLAF:in palveluksessa väliaikaisena toimihenkilönä 30.4.2005 saakka, vaatii vahingonkorvausta komission sellaisesta menettelystä hänen sopimuksensa jatkamisen yhteydessä, joka hänen mukaansa on ollut lainvastaista. Mainitut lainvastaisuudet koskevat kantajan mukaan erityisesti: i) yhteisöjen henkilöstöön sovellettavien säännösten ja sitä koskevan oikeuskäytännön rikkomista, ii) luottamuksensuojan periaatteen loukkaamista, iii) yhdenvertaisen kohtelun ja syrjintäkiellon periaatteiden loukkaamista.